section_heading: 2015. - Kolinda Grabar-Kitarović
paragraph_text: Glumac Joško Ševo izrecitirao je tekst hrvatske himne "Lijepa naša domovino" te je uslijedilo njezino intoniranje, nakon čega je voditelj Oliver Mlakar najavio odavanja počasti minutom šutnje poginulima u Domovinskome ratu. Solistica Renata Sabljak otpjevala je međimursku pjesmu "Dej mi Bože". Potom je predsjednica Ustavnog suda Jasna Omejec pročitala službenu odluku o izboru predsjednice Kolinde Grabar-Kitarović, čemu je uslijedio najsvečaniji trenutak svečanosti - prisega te potpisivanje njezinog teksta. Tekst prisege izabrana predsjednica potpisala je na stolu na kojem je tekst prisege potpisao i prvi predsjednik Tuđman.<ref>